
ОБЩИНА ОПАН, ОБЛАСТ СТАРА ЗАГОРА

ДО

ОБЩИНСКИ СЪВЕТ

ОПАН
П Р Е Д Л О Ж Е Н И Е

ОТ ИНЖ. ГЕНЧО ДОНЕВ КОЛЕВ – КМЕТ НА ОБЩИНА ОПАН
ОТНОСНО: ИЗРАЗЯВАНЕ НА СЪГЛАСИЕ НА „ВиК“ ЕООД- Стара ЗАГОРА ЗА ОТКРИВАНЕ НА ПРОЦЕДУРА ЗА ИЗДАВАНЕ НА РАЗРЕШЕНИЕ ЗА ПРОДЪЛЖАВАНЕ СРОКА НА ДЕЙСТВИЕ НА РАЗРЕШИТЕЛНО ЗА ВОДОВЗЕМАНЕ № 31510546/05.07.2016Г.  С ИДЕНТИФИКАТОР 07750.2.71 ПО КККР  НА С.БЯЛ ИЗВОР  
Уважаеми госпожи и господа общински съветници,

В общинска администрация постъпи писмо с вх.№24-01-11/30.04.2026г. от „Водоснабдяване и канализация“ЕООД – Стара Загора. Във връзка за продължаване срока на действие на разрешителното за водовземане № 31510546/05.07.2016 г.,  за издаване на разрешение от Басейнова дирекция „Източнобеломорски район“ гр.Пловдив  съоръжение за водовземане от подземни води за питейно битово водоснабдяване с инв. № 007005А000, намиращо се в поземлен имот с идентификатор 07750.2.71  по КККР на с.Бял извор, общ. Опан, обл. Стара Загора. 

Съгласно разпоредбите на чл.60, ал.6, т.1 от Закона за водите  и чл.145, ал.2, т.2 от Наредба № 1 от 10 октомври 2007 г. за проучване, ползване и опазване на подземните води е необходимо е да бъде представен документ за собственост или нотариално заверено писмено съгласие от собственика на имота, в който ще бъде разположено съоръжението за водовземане.
Предвид горе изложеното, предлагам на Общински съвет да:

РЕШИ:

На основание чл.21 ал.1 т.8 от Закона за местното самоуправление и местната администрация и чл.8, ал.1 от Закона за общинската собственост, чл.19, ал.1, т.5 във връзка с чл.60, ал.1 и чл.60, ал.2, т.3 от Закона за водите Общински съвет Опан реши: 

1. Дава съгласие на „Водоснабдяване и канализация“ЕООД – Стара Загора за продължаване срока на действие  на разрешителното  за водовземане от подземни води в поземлен имот идентификатор 07750.2.71 по КККР на с.Бял извор, общ. Опан, обл. Стара Загора. 
2.  Упълномощава Кмета на общината да извърши всички нормативно определени действия за изпълнение на горното решение.

ВНОСИТЕЛ: …………/п/…………….

ГЕНЧО КОЛЕВ

КМЕТ НА ОБЩИНА ОПАН

Данните и подписът са заличени на основание чл.4, т.1 от Регламент (ЕС) 2016/679 на Европейски парламент и на Съвета от 27 април 2016г. относно защитата на физическите лица във връзка с обработването наличните данни и относно свободното движение на такива данни и за отмяна на Директива 95/46/ЕО (Общ регламент относно защита на данните)

